歌手·當打之年

《歌手·當打之年》，即《歌手》2020，係中國大陸湖南衛視喺2020年第一季度播出嘅逢星期五晚黃金檔音樂類真人騷節目，係2020湖南衛視節目巡禮重點推介嘅一檔節目，接檔節目《嗨唱轉起來第一季》。節目由《我是歌手》同《歌手》系列節目制作人洪濤打造，音樂總監係香港資深音樂人梁翹柏，首期節目喺2020年1月3號喺湖南長沙HBS廣電中心錄製，同埋喺2020年2月7號首播。
《歌手·當打之年》加盟歌手依舊匯聚咗大中華地區同埋其他地區嘅知名歌手。首發歌手包括中國大陸嘅毛不易、周深、日本嘅米希亞、《我是歌手》第四季嘅徐佳瑩、《歌手》2017嘅獅子LION（原獅子合唱團）主唱蕭敬騰、袁婭維同《歌手》2018嘅華晨宇；奇襲歌手包括馬來西亞嘅李佩玲、中國大陸嘅黃霄雲、劉柏辛、隔壁老樊（樊凱傑）、白舉綱、曾一鳴、秦凡淇、吉克雋逸、胡夏、太一、聲入人心男團（Super Vocal）、耿斯漢、旅行團樂隊同艾熱，加盟《歌手·當打之年》共21位。呢季賽制喺《歌手》系列節目經典嘅基礎上做咗重大革新，取消咗原有嘅補位同踢館機制，設立全新嘅奇襲賽制，令到成個賽程更加險象環生。
2020年4月24號夜晚，歷時三個幾月嘅《歌手·當打之年》落下帷幕，最終華晨宇贏咗其他參賽歌手，攞咗《歌手·當打之年》歌王，袁婭維攞亞軍、蕭敬騰攞季軍。
2020年9月22號搞嘅2021年湖南衛視招商會度，《我是歌手》同《歌手》系列節目製作人洪濤宣佈《歌手·當打之年》為《歌手》系列節目嘅最終季。2023年，湖南衛視、芒果TV宣佈時隔三年將復辦呢個節目。

賽制
《歌手·當打之年》嘅賽制喺《歌手》系列節目經典嘅基礎上做咗重大革新，取消咗原有嘅補位同踢館機制，設立全新嘅奇襲賽制，整體上回歸返《我是歌手》第二季，賽制係兩場一輪，每場都有500位觀眾聽審投票，每位聽審揀3位自己認為嗰場表現最好嘅歌手，但細微之處有啲唔同。
頭兩場競演，由7位首發歌手競演，同時喺呢個基礎上新增三位奇襲歌手，奇襲歌手可以喺任何一位首發歌手嘅演唱過程入面發起奇襲一對一挑戰，發起奇襲嘅歌手將喺被奇襲嘅歌手唱完後即刻上台演唱（從第二輪開始，每輪每場競演最多有兩次奇襲機會）。奇襲歌手唱完後，現場500位觀眾聽審進行即時電子投票，投票結果唔會影響到首發歌手嘅去留，只攞嚟奇襲成功與否做參考。若奇襲成功，兩場競演累計得票率最低嘅歌手將被淘汰出7人陣容（根據節目監製洪濤喺第三輪淘汰賽入面嘅講法，呢到講嘅「奇襲成功」實際上係「奇襲獲勝」。若得一位歌手奇襲獲勝，嗰個歌手即係奇襲成功；若有幾位歌手奇襲獲勝，咁現場500位觀眾聽審將喺第二場競演完後對所有奇襲獲勝嘅歌手再進行一輪投票，最終得票數最高嘅奇襲歌手就叫奇襲成功；若一位首發歌手喺同一輪連續兩次被奇襲獲勝，而該歌手立即遭到淘汰；若一位首發歌手喺同一輪連續兩次被奇襲失敗，而該歌手喺下一輪將攞到奇襲豁免權）；相反立即遭到淘汰，首發歌手喺該輪全部安全。第三場競演，奇襲成功嘅歌手將加入到在線歌手陣容，之後嘅賽制將依照第二、三場嘅競演流程循環。而所有奇襲獲勝嘅歌手，無論最終奇襲成功與否，都有資格參加突圍賽。另外，《歌手》系列節目原有嘅返場表演喺呢季亦被取消。
《歌手·當打之年》共有七位首發歌手、十四位新生代奇襲歌手，呢季節目嘅參賽歌手年齡層次全面趨向年輕化，主要邀請18－35歲嘅年輕歌手參賽，去貼合「當打之年」呢個主題概念。同時，亦唔排除往季參賽歌手回歸參賽。
喺選歌上，呢季全面取消之前嘅所有限制，參賽歌手喺比賽期間可隨便演唱自己嘅代表作或人哋嘅作品。

排位賽
呢期係歌手·當打之年首場競演、為第一輪排位賽。第一期，喺北京時間2020年1月3號錄製、2020年2月7號夜晚8點26分喺湖南衛視首播。呢場由李佩玲對袁婭維、黃霄雲對毛不易發起奇襲，最終李佩玲奇襲失敗，黃霄雲奇襲獲勝。
^  A. 亦作現場樂隊指揮

淘汰賽
呢期係歌手·當打之年第二場競演、為第一輪淘汰賽。第二期，喺北京時間2020年1月8號錄製、2020年2月14號夜晚8點49分喺湖南衛視播出。呢場由劉柏辛對華晨宇發起奇襲，最終奇襲失敗。

奇襲結果
第一輪，黃霄雲奇襲成功。
歌手·當打之年 第一輪奇襲結果

總排名
第一輪，因黃霄雲奇襲成功，所以毛不易遭到淘汰。
歌手·當打之年 第一輪總排名

排位賽
呢期係歌手·當打之年第三場競演、為第二輪排位賽。第三期，喺北京時間2020年2月17號錄製、2020年2月21號夜晚8點41分喺湖南衛視播出。第二輪，黃霄雲加入比賽、為首位補位歌手。呢場由隔壁老樊對黃霄雲、白舉綱對蕭敬騰發起奇襲，最終都奇襲失敗。
為應對武漢肺炎大爆發，呢期節目以「雲錄制」嘅方式完成製作。奇襲歌手喺長沙演播廳，在線歌手就分布喺北京、上海、東京同台北，以五地連線嘅方式完成呢場競演，蕭敬騰嘅主持環節就由佢嘅音樂合夥人梁田代為完成，500位觀眾聽審通過芒果TV線上收睇競演並進行投票線上聽審團直播通道主持人由王喬同晏維擔任。此外，從呢期節目開始，奇襲成功嘅歌手將暫時唔配備音樂合夥人，三位奇襲歌手只象徵性咁配備一位音樂合夥人，在線歌手部分只保留郭濤同陳葉生參與北京同東京分會場嘅錄製。

淘汰賽
呢期係歌手·當打之年第四場競演、為第二輪淘汰賽。第四期，喺北京時間2020年2月23號錄製、2020年2月28號夜晚8點45分喺湖南衛視播出。呢場由曾一鳴對蕭敬騰發起奇襲，最終奇襲失敗。呢期節目繼續以「雲錄製」嘅方式完成製作。
^  A. 亦作現場鍵盤手


奇襲結果
第二輪，三位奇襲歌手都奇襲失敗。
歌手·當打之年 第二輪奇襲結果

總排名
第二輪，因三位奇襲歌手都奇襲失敗，所以冇在線歌手遭到淘汰。
歌手·當打之年 第二輪總排名

排位賽
呢期係歌手·當打之年第五場競演、為第三輪排位賽。第五期，喺北京時間2020年2月29號錄製、2020年3月6號夜晚8點42分喺湖南衛視播出。呢輪，蕭敬騰攞到奇襲豁免權。呢場由秦凡淇對黃霄雲、吉克雋逸對袁婭維發起奇襲，最終秦凡淇奇襲失敗，吉克雋逸奇襲獲勝。呢期節目繼續以「雲錄製」嘅方式完成製作。
^  A. 蔡程昱喺上海分會場做周深嘅代班音樂合夥人

淘汰賽
呢期係歌手·當打之年第六場競演、為第三輪淘汰賽。第六期，喺北京時間2020年3月6號錄製、2020年3月13號夜晚8點44分喺湖南衛視播出。呢場由胡夏對徐佳瑩發起奇襲，最終奇襲獲勝。從呢期節目開始，中國大陸歌手恢復長沙現場錄製，其他歌手繼續喺當地城市完成錄製，500位觀眾聽審就繼續線上投票。
^  A. 第二節副歌之前加入京劇《玉堂春》選段《蘇三起解》
^  B. 前奏部分用俄文演唱，尾聲部分用國語演唱


奇襲結果
第三輪，吉克雋逸奇襲成功。
歌手·當打之年 第三輪奇襲結果

總排名
第三輪，因吉克雋逸奇襲成功，所以黃霄雲遭到淘汰。
歌手·當打之年 第三輪總排名

排位賽
呢期係歌手·當打之年第七場競演、為第四輪排位賽。第七期，喺北京時間2020年3月13號錄製、2020年3月20號夜晚8點28分喺湖南衛視播出。第四輪，吉克雋逸加入比賽、為第二位補位歌手。呢場由太一對華晨宇、聲入人心男團對蕭敬騰發起奇襲，最終太一奇襲失敗，聲入人心男團奇襲獲勝。從呢期節目開始，李維嘉接替郭濤參與現場錄製，郭濤就接替吉杰擔任奇襲歌手嘅音樂合夥人。
^  A. 聲入人心男團冇同其他兩位奇襲歌手坐喺同一間房

淘汰賽
呢期係歌手·當打之年第八場競演、為第四輪淘汰賽。第八期，喺北京時間2020年3月20號錄製、2020年3月27號夜晚8點27分喺湖南衛視播出。呢場由耿斯漢對吉克雋逸發起奇襲，最終奇襲獲勝。
^  A. 亦作現場木結他手同和聲
^  B. 亦作現場低音結他手


奇襲結果
第四輪，聲入人心男團奇襲成功。
歌手·當打之年 第四輪奇襲結果

總排名
第四輪，因聲入人心男團奇襲成功，所以袁婭維遭到淘汰。
歌手·當打之年 第四輪總排名

排位賽（終極排位賽）
呢期係歌手·當打之年第九場競演、為第五輪排位賽（終極排位賽）。第九期，喺北京時間2020年3月30號錄製、2020年4月3號夜晚8點35分喺湖南衛視播出。第五輪，聲入人心男團加入比賽、為終極補位歌手。呢輪，奇襲歌手數量由三位縮減至兩位，奇襲規則都較前四輪有啲更改，每場競演只有一次奇襲機會，若奇襲成功就直接加入在線歌手陣容，嗰場競演排第尾嘅歌手將遭到淘汰，而投票規則都由原來嘅7選3改做8選4，即奇襲歌手亦要參加最後嘅觀眾聽審投票環節。呢場由旅行團樂隊對聲入人心男團發起奇襲，最終奇襲成功，而吉克雋逸呢場排包尾遭到淘汰。呢場競演只當場公佈首位、末位同奇襲結果。
^  A. 亦作現場結他手
^  B. 國語同英文相間演唱，國語部分由程何填詞
^  C. 亦作現場鋼琴演奏家


淘汰賽（終極淘汰賽）
呢期係歌手·當打之年第十場競演、為第五輪淘汰賽（終極淘汰賽）。第十期，喺北京時間2020年3月31號錄製、2020年4月10號夜晚8點10分喺湖南衛視播出。呢場由艾熱對旅行團樂隊發起奇襲，最終奇襲失敗。
^  A. 原名《瘋人院》

奇襲結果
第一場，旅行團樂隊奇襲成功。第二場，艾熱奇襲失敗。
歌手·當打之年 第五輪奇襲結果

總排名
第五輪，旅行團樂隊遭到淘汰。
歌手·當打之年 第五輪總排名

突圍賽
呢期係歌手·當打之年第十一場競演，為淘汰歌手、補位歌手同奇襲獲勝歌手嘅突圍賽。第十一期，喺北京時間2020年4月10號錄製，2020年4月17號夜晚8點27分喺湖南衛視播出。經過五輪競演後，華晨宇、徐佳瑩、蕭敬騰、周深、米希亞晉級決賽；毛不易、胡夏、黃霄雲、耿斯漢、袁婭維、吉克雋逸、旅行團樂隊、聲入人心男團進入突圍賽，爭奪兩個突圍名額。呢期競演歌手出場順序係，在線嘅聲入人心男團自動獲得8號；非在線嘅七位歌手入面，奇襲獲勝但未成功嘅胡夏、耿斯漢只有1、2號位置可揀，剩返五位歌手就按照在線時長由短到長順序自動獲得3－7號。之後，八位歌手將分做四組兩兩對決，每組第一位出場歌手喺演唱期間，其他歌手可隨時發起奇襲一對一挑戰。若冇歌手對該歌手發起奇襲，咁該歌手唱完後將從其他歌手入面揀一位做對決。若該歌手被多位歌手同時奇襲，咁該歌手將從所有奇襲者入面揀一位做對決。八位歌手全部唱完後，所有獲勝歌手通過再次投票決定突圍結果。第一組，胡夏選擇同毛不易做對決，最終毛不易獲勝；第二組，黃霄雲、袁婭維、吉克雋逸、旅行團樂隊同時對耿斯漢發起奇襲，耿斯漢選擇同旅行團樂隊做對決，最終旅行團樂隊獲勝；第三組，黃霄雲、袁婭維同時對吉克雋逸發起奇襲，吉克雋逸選擇同黃霄雲做對決，最終吉克雋逸獲勝；剩返嘅袁婭維、聲入人心男團就自動組成第四組做對決，最終袁婭維獲勝。最終，袁婭維同吉克雋逸突圍成功。呢期節目入面，除聲入人心男團同旅行團樂隊外，節目組為其他未參與首輪現場錄製嘅歌手配備臨時音樂合夥人（下表以斜體表示），參與首輪現場錄製嘅毛不易、袁婭維同黃霄雲亦恢復原有音樂合夥人，湖南廣播主持人何帥接替王喬做線上聽審團直播通道主持人。
^  A. Rap由袁婭維填詞

總決賽
呢期係歌手·當打之年第十二場競演、為總決賽。第十二期，喺北京時間2020年4月24號夜晚7點37分現場直播。呢場500位觀眾聽審由已通過核酸檢測嘅251位現場聽審同249位通過芒果TV收睇競演嘅線上聽審組成。喺呢期節目，長沙主會場完全恢復音樂合夥人現場錄製。
總決賽：分做兩輪。第一輪係「幫幫唱」環節，由歌手邀請幫唱嘉賓合演，突圍成功嘅袁婭維、吉克雋逸可對其他歌手發起奇襲一對一挑戰。每組奇襲完後進行即時投票，得票數較低者將被淘汰。七位歌手全部唱完後，未被淘汰嘅五位歌手通過再次投票決出第三位淘汰歌手。第二輪就係獨唱，四位晉級歌手全部唱完後進行即時投票產生呢季歌王。

第一輪
總決賽第一輪係「幫幫唱」環節，由歌手邀請幫唱嘉賓合演，突圍成功嘅袁婭維、吉克雋逸可對其他歌手發起奇襲一對一挑戰。每組奇襲完後進行即時投票，得票數較低者將被淘汰。七位歌手全部唱完之後，未被淘汰嘅五位歌手通過再次投票決出第三位淘汰歌手。呢輪競演歌手出場順序由競演歌手過往綜合成績決定，綜合成績越高嘅歌手出場順序越後。呢場，由袁婭維對米希亞、吉克雋逸對周深發起奇襲，最終都奇襲成功。總決賽第一輪，徐佳瑩遭到淘汰。
^  A. 前奏同結尾加入自創曲《拉拉隊》旋律

奇襲結果
總決賽第一輪，袁婭維同吉克雋逸都奇襲成功。
歌手·當打之年 總決賽第一輪奇襲結果

第二輪
總決賽第二輪就係獨唱。四位晉級歌手全部唱完後進行即時投票產生呢季歌王。呢輪競演歌手出場順序由第一輪排名倒序產生。
^  A. 原名係《Dance Monkey》


歌王之戰
總成績得出前，主持人公佈「終極歌王候選人」為袁婭維同華晨宇。最終華晨宇以51.12%最高嘅得票率優勢擊敗袁婭維嘅30.68%得票率，攞《歌手·當打之年》歌王。
歌手·當打之年 歌王之戰得票率

前期籌備
喺2020年湖南衛視招商會上，節目組現場公佈咗有關《歌手2020》籌備工作嘅一啲細節。其他嘉賓都估節目組所講嘅「黑寡婦」係代表張惠妹，而主持人並冇否認。早喺《歌手2018》籌備期間，張惠妹就喺網傳首發陣容名單入面出現過，但最終張惠妹並冇參加節目。而喺2019年，張惠妹喺湖南衛視第三季度星期五黃金檔播出嘅《聲入人心》第二季做出品人。喺呢個背景下，張惠妹加盟節目嘅可能性都較《歌手2018》個陣變得仲大。2019年12月，張惠妹經紀人陳鎮川同媒體否認張惠妹將參加節目。
除張惠妹外，蔡依林、艾怡良、田馥甄、林俊傑、戴佩妮等歌手都出現喺呢季節目嘅網傳首發陣容名單中。其中，蔡依林、林俊傑嘅備註標示做「無檔期」，戴佩妮更加被直接打叉，三人確定唔會參加，而田馥甄、艾怡良就標註做「洽談中」。對此，田馥甄經紀人對媒體回應話「我們已經有工作計劃，所以不會去參加喔」，而艾怡良經紀人左光平就表示「很樂意被邀請」，並冇正面承認或否認呢件事。
2020年1月1號，節目組通過官方微博對呢季節目嘅首發歌手陣容做預熱，暗示華晨宇加盟節目。喺1月3號節目組通過官方微博宣佈完《歌手·當打之年》首發歌手陣容集結，而同時節目組只係公佈咗其他六位首發歌手，唯獨差華晨宇嗰名，呢個微博冇耐就被刪除。同日下晝，華晨宇喺個人微博出帖文話「好事多磨」，自己一個飛去長沙參加節目錄製。而喺嗰晚節目組透過官方微博宣佈華晨宇正式加盟節目。
呢季節目原定喺2020年1月10號首播，之後延期到1月31號首播，再因武漢肺炎大爆發延期到2月7號首播。

播出期間
受武漢肺炎大爆發影響，原定喺2020年2月6號嘅第二輪排位賽錄製延期到2月13號，之後又延期到「雲錄製」嘅2月17號，節目組從確定以「雲錄製」嘅方式繼續完成節目製作到最終錄製只用咗六日。為防止節目內容提前泄露，芒果TV產品技術中心節目平台研發部用咗直播畫面加水印嘅方式，每位觀眾聽審入咗直播間後，系統將自動幫佢做咗對應嘅號碼水印，若發現直播畫面泄露可即時聯繫嗰位聽審，嚴重者將被踢出直播間。
突圍賽播出期間，袁婭維唱咗《盛夏光年》，節目入面全程冇顯示歌詞字幕。而同林憶蓮喺《歌手2017》嘅表現做比較，呢次製作人名單入面雖已列出詞曲作者阿信嗰名，但原唱五月天就仲係冇列出，黃霄雲喺第一輪排位賽唱嘅《少年他的奇幻漂流》嗰陣就有原唱嗰名。

軼聞
第一輪排位賽播出期間，黃霄雲喺毛不易出場唱咗冇耐後就推桿發起奇襲，佢呢個動作被網民話「唔禮貌」，而黃霄雲本人亦遭到大量人身攻擊。
第二輪錄製期間，因上海嘅隔離政策限制，周深被迫獨自一人喺屋企完成競演。隔離期完後，周深喺第三輪排位賽錄製期間喺上海嘅一間錄音棚完成競演。
喺總決賽第一輪比賽度，米希亞喺奇襲環節輸畀袁婭維，未能晉級第二輪比賽，之後網民質疑賽果真實性。之後，日本傳媒《週刊文春》引述米希亞同記者中村龍太郎嘅對話入面提到「MISIA似乎沒想到結局會是如此」，《週刊文春》認為賽果早已被安排好，質疑節目內定，並認為節目有不成文規定。

節目播放平台
呢季節目喺2020年2月7號開始逢星期五夜晚8點10分喺湖南衛視播出。新媒體平台方面，呢季節目喺中國大陸範圍內由HBS旗下影片網站芒果TV同愛奇藝、騰訊視頻、優酷網聯合播出，海外地區就由芒果TV國際APP獨家播出。
呢季節目嘅音頻版權由網易雲音樂獨家取得。
馬來西亞嘅Astro全佳HD同星加坡嘅HUB都會台喺2月7號開始逢星期五夜晚8點10分同湖南衛視同步播出呢季節目，覆蓋範圍包括馬來西亞、汶萊同星加坡。另外，美國嘅天下衛視亦喺2月7號開始陸續喺週末夜晚黃金時段同湖南衛視同期播出呢季節目。
呢季節目嘅臺灣播映權由中天電視買咗，中天綜合台喺2021年5月23號起逢星期日20:00播出。

收視率
同時段或交叉時段主要節目：
浙江衛視：《王牌對王牌5》
江蘇衛視：《最強大腦7》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、TV未知數。
排名係星期五晚間所有綜藝節目嘅排名，並唔一定係同一時段。